CELEX: 
Language: da
Date: 2009-09-26 00:00:00
Title: 2009/653/EF: Europa-Parlamentets afgørelse af 23. april 2009 om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2007#Europa-Parlamentets beslutning af 23. april 2009 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2007

26.9.2009   
            
            
               DA
            
            
               Den Europæiske Unions Tidende
            
            
               L 255/137
            
         
      EUROPA-PARLAMENTETS AFGØRELSE
   
   af 23. april 2009
   om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2007
   (2009/653/EF)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2007 (1),
            
         
               —
            
            
               der henviser til Revisionsrettens beretning om det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2007 med centrets svar (2),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
            
         
               —
            
            
               der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0175/2009),
            
         
               1.
            
            
               meddeler direktøren for Det Europæiske Overvågningscenter for Narkotika og Narkotikamisbrug decharge for gennemførelsen af centrets budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Overvågningscenter for Narkotika og Narkotikamisbrug, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 278 af 31.10.2008, s. 67.
   
      (2)  EUT C 311 af 5.12.2008, s. 164.
   
      (3)  EFT L 248 af 16.9.2002, s. 1.
   
      (4)  EUT L 376 af 27.12.2006, s. 1.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 23. april 2009
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2007
      EUROPA-PARLAMENTET,
      
                  —
               
               
                  der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2007 (1),
               
            
                  —
               
               
                  der henviser til Revisionsrettens beretning om det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2007 med centrets svar (2),
               
            
                  —
               
               
                  der henviser til Rådets henstilling af 10. februar 2009 (5588/2009 — C6-0060/2009),
               
            
                  —
               
               
                  der henviser til EF-traktaten, særlig artikel 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0175/2009),
               
            
                  A.
               
               
                  der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt rigtige,
               
            
                  B.
               
               
                  der henviser til, at Europa-Parlamentet den 22. april 2008 meddelte decharge til Det Europæiske Overvågningscenter for Narkotika og Narkotikamisbrugs direktør for gennemførelsen af centrets budget for regnskabsåret 2006 (6) og i beslutningen med bemærkningerne til afgørelsen noterede sig, bl.a. på baggrund af centrets arbejdsprogrammer for 2007 og for perioden 2007 til 2009, følgende strategiske mål:
                  
                              —
                           
                           
                              udarbejdelse af en efterfølgende kontrol af finansielle transaktioner
                           
                        
                              —
                           
                           
                              tilvejebringelse af intern kapacitet til risikovurdering og intern revision
                           
                        
                              —
                           
                           
                              udvikling af værktøjer og procedurer til styring af integrerede ressourcer og fremme af eksterne synergier, særlig i samarbejde med Det Europæiske Søfartssikkerhedsagentur (EMSA), der også findes i Lissabon
                           
                        
                              —
                           
                           
                              implementering af en mere struktureret og effektiv personalepolitik
                           
                        
                              —
                           
                           
                              vellykket afslutning af flytningen til det nye hovedsæde i Lissabon,
                           
                        
            
                  1.
               
               
                  noterer sig Revisionsrettens bemærkning om, at budgetposten for it-drift var mere end 80 % højere i det endelige budget som vedtaget i oktober 2007 i forhold til det oprindelige budget for 2007, som blev vedtaget i december 2006;
               
            
                  2.
               
               
                  noterer sig centrets forklaring om, at det øgede behov for it-udstyr først var kendt i tredje kvartal 2007, hvor tidsplanen for centrets indflytning i de nye lokaler og de tekniske behov blev fastsat;
               
            
                  3.
               
               
                  noterer sig Revisionsrettens konstatering af, at der er uenighed mellem centret og Norge om Norges finansiering af centrets arbejde, som skyldes en forskel mellem den formular, som er fastlagt i den oprindelige underskrevne aftale, som anvendes af centret, og den aftale, som er offentliggjort i Den Europæiske Unions Tidende, som anvendes af Norge; endvidere noterer sig Revisionsrettens bemærkning om, at centrets beregning af bidraget på grund af de forskellige formularer, der anvendes, er ca. 80 000 EUR højere end Norges beregning;
               
            
                  4.
               
               
                  er tilfreds med centrets oplysning til ordføreren om, at der siden er opnået et kompromis, ifølge hvilket Norge har ydet et engangsbeløb på 34 230 EUR og accepteret centrets afkald på et eksisterende overskud i forhold til Norges bidrag til centret svarende til den resterende del af ovenstående difference, som skyldes proceduren i 2007, og om, at centrets beregningsmetode vil blive anvendt i 2008, og Norges beregningsmetode vil blive anvendt fra 2009 og fremover;
               
            
                  5.
               
               
                  noterer sig, at centrets direktør overtog posten som koordinator for agenturets netværk den 1. marts 2008 og indtil den 28. februar 2009;
               
            Opfølgning på tidligere dechargeprocedurer
      
                  6.
               
               
                  noterer sig i centrets årlige aktivitetsrapport for 2007, at den indførte procedurer og redskaber til regelmæssig tilsynskontrol og efterfølgende kontrol og videreudviklede personaleforvaltningen, navnlig ved at oprette en personaleportal på sit intranet, som indeholder oplysninger om gældende regler og processer;
               
            
                  7.
               
               
                  glæder sig over, at centret arbejder tæt sammen med EMSA, der også findes i Lissabon, med henblik på at være fælles om de samme bygninger og anvende de samme infrastrukturer og tjenesteydelser; noterer sig endvidere, at indflytningen i bygningen er fastsat til første kvartal i 2009;
               
            
                  8.
               
               
                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomistyring og kontrol med EU-agenturer (7).
               
            
         (1)  EUT C 278 af 31.10.2008, s. 67.
      
         (2)  EUT C 311 af 5.12.2008, s. 164.
      
         (3)  EFT L 248 af 16.9.2002, s. 1.
      
         (4)  EUT L 376 af 27.12.2006, s. 1.
      
         (5)  EFT L 357 af 31.12.2002, s. 72.
      
         (6)  EUT L 88 af 31.3.2009, s. 134.
      
         (7)  Se side 206 i denne EUT.